Tartan

Tartan er mønsteret på vevde tekstiler i keltisk-britisk tradisjon. I gamle dager viste tartanen steds- eller tilhørighet i de skotske klanene, og fylte omtrent samme funksjon som andre tradisjoners våpenskjold.

I Skottland er det sedvane å bruke tartanen fra den klanen man tilhører, i Irland fra det stedet slekten kommer fra. Sør i Irland er tartanene ofte ensfarvede stoffer av lin, mens man i Nord-Irland og Skottland gjerne bruker stoff av ull med rutemønster i flere farger.

Rutemønster kom til Norden på Cæsars tidGerd Hennum: «Håndverket i oldtiden», De første nordmenn (s. 108), Schibsted, Oslo 1975, ISBN 82-516-0557-1 og er funnet på blant annet tekstiler i en myr, Huldremose på Djursland.Margrethe Hald: Olddanske tekstiler (s. 100) Kvinnen som ble senket i Huldremose på 100-tallet f.Kr., var kledd i en rutemønstret ullkjole.Kvinnen fra Huldremose, Nationalmuseet

 Etymologi 
Det engelske ordet tartan er mest sannsynlig avledet fra det franske ordet tartarin i betydningen «tartarduk».«tartan (n.)», Online Etymology Dictionary. Ordet henviste da til det asiatiske folket tatarer. En annen forklaring er at tartan kan være avledet fra skotsk-gæliske tarsainn,Banks, Jeffrey; de la Chapelle, Doria (2007): Tartan: Romancing the Plaid. New York: Rizzoli. ISBN 978-0-8478-2982-8, s. 57. i betydningen «tvers over». I dag refererer tartan vanligvis til farget mønster, skjønt opprinnelig trengte ikke en tartan å være noe mønster i det hele tatt. Så sent som på 1830-tallet ble tartan tidvis beskrevet som «vanlig farget ... uten mønster».«Submission From James D. Scarlett» (PDF), Scottish Parliament. Arkivert fra originalen (PDF) den 19. desember 2008 Tekstiler med mønster fra det gælisktalende skotske høylandet ble kalt for breacan i betydningen «mange farger». Over tid ble betydningen av tartan og breacan kombinert for å beskrive bestemte typer mønstre på en bestemt type tøy. Mønsteret på en tartan er kalt for et sett. Sett er framstilt av en rekke vevde tråder som krysses i rette vinkler.

I dag er tartan generelt benyttet for å beskrive mønsteret, og ikke begrenset til tekstiler. I Nord-Amerika er begrepet plaid vanligvis benyttet for å beskrive tartan.«Frequently Asked Questions», Scottishtartans.org. Arkivert fra originalen den 17. april 2000. Ordet plaid, avledet fra skotsk-gæliske plaide,«plaid (n.)», Online Etymology Dictionary har betydningen «pledd», som på norsk,«pledd», BokmålsordbokaMacBain, Alexander (1911): An Etymological Dictionary of the Gaelic language, Stirling: Eneas Mackay. ble først benyttet for enhver form for rektangulært plagg, tidvis bestående av tartan, særskilt de som var før den moderne kilt. Med tiden ble plaid benyttet for å beskrive pleddene selv.

 Referanser 

Se også
 Kilt

Kategori:Klær
Kategori:Skotsk kultur
Kategori:Irsk kultur
Kategori:Engelske ord og uttrykk